Furion

Furion (македонски изговор: Фјурион) е македонска музичка група од Скопје, основана во 2007 година. Нивната музика е од жанрот треш метал со големи примеси од македонскиот фолкор,Преземено од My Space а песните се на македонски и англиски јазик.

Биогафија
Почетоците на групата датираат од 2006 година, кога гитаристите Милан Тасевски и Иво Павловски започнуваат со заедничко свирење и правење на песни. Во текот на 2007 година се придружуваат останатите членови на групата.

Првиот настап го имаат есента 2007 година во скопскиот клуб „Кастро“ на свирка по повод 5 годишнината на порталот „МК Метал“. Набргу потоа учествуваат на повеќе свирки и фестивали низ Македонија, меѓу кои и на возобновената „Гитаријада“ во Миравци и Гевгелија во април 2008 година, каде што го освојуваат второто место.

Во текот на пролетта во април 2009 година, победувајќи на фестивалот „Metal Battle“ во скопскиот клуб „Хавана“ се пласираат на регионалниот „Metal Battle“ фестивал во Бања Лука во Босна и Херцеговина, каде што победуваат и го освојуваат првото место со што обезбедуваат учество на меѓународниот метал и рокенрол фестивал „WOA - Wacken Open Air“ во Германија. На почетокот на август 2009 остваруваат учество на меѓународниот концерт „WOA - Wacken Open Air“ во Германија, натпреварувајќи се со млади групи од целиот свет. По враќањето од Германија, во средината на август настпуваат на рокенрол и метал фестивалот Дојди, веслај во Струга.

Во текот на 2010 и 2011 година, oстваруваат повеќе свирки во скопските клубови, а настапуваат и во Кочани, по повод 50 години рокенрол во Македонија (концерт организиран од Симеон Иванов - Канго) и на промоцијата на вториот албум на македонскиот хард-кор бенд Hardfaced од Охрид. На 22 февруари 2013 година бил претставен нивниот прв студиски албум Trashing Folks,Промоција на новиот албум на Furion а еден месец подоцна во клубот „Хавана“ го одржале првиот настап по повод излегувањето на албумот.FURION со концертна промоција на албумот „Thrashing Folks“

 Надворешни врски 
 Официјалната страна на Furion на мрежата My Space
 Furion на Encyclopaedia Metallum
 МК Метал - Интервју со Furion 

 Наводи 

Категорија:Македонски хеви метал музички групи
Категорија:Појавено во 2007 година во Македонија